Ali Akbar Salehi

Ali Akbar Salehi (; s. 1949 Karbala, Irak) on iranilainen fyysikko ja poliitikko. Hänestä tuli joulukuussa 2010 Manouchehr Mottakin seuraaja maansa ulkoministerinä. Hän toimi aiemmin heinäkuusta 2009 Iranin atomienergiajärjestön johdossa. Lisäksi hän on toiminut Islamilaisen yhteistyöjärjestön varapääsihteerinä ja Mohammad Khatamin presidenttiyden aikana maansa edustajana Kansainvälisessä atomienergiajärjestössä. Salehilla on tohtorinarvo Massachusetts Institute of Technologysta.

Salehista tuli vuonna 2009 myös yksi Iranin lukuisista varapresidenteistä. Hän on työskennellyt Isfahanin yliopistossa ja toiminut 1980–1990-luvuilla Sharifin teknologian yliopiston rehtorina.

Lähteet 

Iranilaiset fyysikot
Iranin ulkoministerit
Vuonna 1949 syntyneet
Elävät henkilöt